open-index/open-wikipedia-markdown huggingface dataset:
პოლიმერების ქიმია

**პოლიმერების ქიმია** — ქიმიის ნაწილი, რომელიც შეისწავლის პოლიმერების ქიმიურ თვისებებს. ის იყოფა ნაწილებად: პოლიმერების ფიზიკურ ქიმიად, სტრუქტურულ ქიმიად და ა.შ.

სინონიმია — **მაღალმოლეკულარული შენაერთების ქიმია** — რომელიც ორგანული ქიმიის შემადგენელი ნაწილია, შესწავლისა და კვლევებისა ობიექტებია სინთეთიკური და ბუნებრივი წარმოშობის მაკრომოლეკულები, რომლებიც შედგებიან განმეორებადი მონომერული ბმების ან მოლეკულარული დაჯგუფებებისაგან, რომლებიც დაკავშირებულნი არიან ქიმიური ბმებით და მთავარ ჯაჭვში შეიცავენ ნახშირბადის, ასევე ჟანგბადის, აზოტის და გოგირდის ატომებს. მაღალმოლეკულური  შენაერთების (პოლიმერების) ბაზაზე, საფუძველზე მუშავდება მრავალრიცხობრივი მასალები,  მათ შორის ფუნქციალურ ინგრედიენტებიანი ინტელექტუალური სტრუქტურები, რაც არსებითად აფართოებს მათი გამოყენების არეალს. ყველაზე მარტივი მაკრომოლეკულა არის — პოლიეთილენი: …(-CH2-CH2-)n…

პრაქტიკულად ყველა ბიომოლეკულა წარმოადგენს რთულ პოლიმერს. უჯრედების რეპროდუქციაზე და მემკვიდრეობითი გენეტიკური ინფორმაციის გადაცემაზე პასუხისმგებელი არის ნუკლეინური მჟავები რომლის ზომებია 103-დან 105 ათასამდე ნუკლეიტიდური წყვილები.

პოლიმერული ქიმიის წარმატებული განვითარების შედეგად შეიქმნა და იქმნება მრავალი ახალი მასალა, რომლებმაც გამოყენება ჰპოვეს მედიცინაში, მრეწველობის მრავალ დარგში და ადამიანის ყოფაცხოვრებაში.

## ლიტერატურა 
* პოლიმერების ენციკლოპედია. ტ. 1—3. მ: 1972—1977.
* 
* 
*  

კატეგორია:ქიმია
სიუდად-დე-ლა-კოსტა

**სიუდად-დე-ლა-კოსტა** () — ქალაქი ურუგვაიში, კანელონესის დეპარტამენტში, რიო-დე-ლა-პლატის ნაპირზე. მიიჩნევა მონტევიდეოს მეტროპოლიის გაგრძელებად, რომელიც მას დასავლეთით ესაზღვრება, აღმოსავლეთიდან კი კოსტა-დე-ორო აკრავს. ამჟამინდელი სახელი ეწოდა და ქალაქად გამოცხადდა 1994 წლის 19 ოქტომბერს. 2011 წლის აღწერის მონაცემებით, სიუდად-დე-ლა-კოსტა ურუგვაის სიდიდით მესამე ქალაქია მოსახლეობის რაოდენობის მხრივ. 

სიუდად-დე-ლა-კოსტა ეწოდება მუნიციპალიტეტსაც, რომელსაც ის მიეკუთვნება. 

## ისტორია
ეს ტერიტორია, რომელსაც 16 კმ სიგრძის ქვიშიანი პლაჟი აკრავს, XIX საუკუნეში რინკონ-დე-კარასკოს სახელით იყო ცნობილი. დასახლება თანდათან XX საუკუნიდან დაიწყო და წარმოიქმნა კურორტები. არეალის მოსახლეობის დიდი ნაწილი აქ მხოლოდ ზაფხულში და უქმე დღეებში ცხოვორბს, დანარჩენ ნაწილს კი მონტევიდეოში ატარებს. მკვიდრი მოსახლეობის დიდი ნაწილიც მონტევიდეოშია დასაქმებული.

## იხილეთ აგრეთვე
* ურუგვაის ქალაქების სია

## რესურსები ინტერნეტში 
* ქალაქის ოფიციალური საიტი
* კანელონესის დეპარტამენტის ოფიციალური საიტი

კატეგორია:ურუგვაის ქალაქები
პაისანდუ

[300px|მინიატიურა|[არგენტინასთან დამაკავშირებელი ხენერალ-არტიგასის ხიდი]]
**პაისანდუ** () — ქალაქი ურუგვაიში, პაისანდუს დეპარტამენტის დედაქალაქი. 

მდებარეობს მდინარე ურუგვაის ნაპირებზე, რომელზეც გაივლის საზღვარი არგენტინასთან. გაშენებულია დედაქალაქ მონტევიდეოდან 378 კმ-ით ჩრდილო-დასავლეთით. 2011 წლის აღწერის მონაცემებით, პაისანდუ ურუგვაის სიდიდით მეოთხე ქალაქია მოსახლეობის რაოდენობის მხრივ. 

ქალაქის სიახლოვეს, ჩრდილოეთით მდებარეობს ხენერალ-არტიგასის ხიდი, რომელიც ურუგვაის აკავშირებს არგენტინის ენტრე-რიოსის პროვინციასთან, ქალაქ კოლონის სამხრეთ ნაწილთან.

## ისტორია
დაარსდა 1756 წლის ოქტომბერში და „ვილიას“ (პატარა ქალაქი) სტატუსი მიიღო ჯერ კიდევ ურუგვაის დამოუკიდებლობამდე. 1863 წლის 8 ივნისს სტატუსი ამაღლდა და ეწოდა „სიუდადი“ (ქალაქი).

1864 წლის 2 დეკემბერს ურუგვაის ძალებმა გენერალ ლეონარდო გომესის ხელმძღვანელობით ქალაქი შემოჭრილ ბრაზილიელთა ძალებისგან დაიცვეს.

## იხილეთ აგრეთვე
* ურუგვაის ქალაქების სია

## რესურსები ინტერნეტში 
*Paysandú Portal
*Tourist information for nearby Thermal Baths of Guaviú and Almirón 
*INE map of Paysandú and San Félix 

## სქოლიო
კატეგორია:ურუგვაის ქალაქები
ადელსჰოფენი (შუა ფრანკონია)

**ადელსჰოფენი** () — კომუნა გერმანიაში, ბავარიის მიწაზე.

ექვემდებარება შუა ფრანკონიის ადმინისტრაციულ ოლქს. შედის ანსბახის რაიონის შემადგენლობაში. მოსახლეობა შეადგენს 942 ადამიანს (2010 წლის 31 დეკემბრის აღწერის მონაცემებით). იკავებს 27,18 კმ² ფართობს. ოფიციალური კოდი — *09 5 71 111*. კომუნა იყოფა 5 სასოფლო რაიონად.

## რესურსები ინტერნეტში
* ოფიციალური საიტი 

## სქოლიო
კატეგორია:ბავარიის ქალაქები
კოსმოსური გაშვება

**კოსმოსური გაშვება** — ბალისტიკური გაშვება კოსმოსში. განასხვავებენ ორბიტალურ და სუბორბიტალურ კოსმოსურ გაშვებას. დედამიწასა და კოსმოსს შორის მკაფიო საზღვარი არ არსებობს. საერთაშორისო საავიაციო ფედერაციის თანახმად, საზღვარი იწყება დედამიწის ზედაპირიდან 100 კმ-ში. იმისათვის, რომ ასეთ სიმაღლეზე საფრენმა აპარატმა იფრინოს აეროდინამიკური ძალის მოქმედების წყალობით საჭიროა პირველი კოსმოსური სიჩქარის ქონა. კოსმოსური გაფრენის პირველი თეორიული ასპექტები გამოიკვლია ცნობილმა რუსმა მეცნიერმა კონსტანტინე ციოლკოვსკიმ. მან პირველმა გადაწყვიტა უჰაერო პლანეტებზე კოსმოსური საფრენი აპარატის დაჯდომის პრობლემა. პირველმა გადაწყვიტა აგრეთვე რაკეტის მოძრაობის ამოცანა მიზიდულობის არაერთგვაროვან ველში და განიხილა (მიახლოებით) ატმოსფეროს გავლენა რაკეტის მოძრაობაზე. ციოლკოვსკი პლანეტათაშორისი მოგზაურობის თეორიის ფუძემდებელია. რობერტ გოდარდმა 1910 წელს შეიმუშავა პატარა სარაკეტო ძრავა და იყო სარაკეტო ტექნიკის ერთ-ერთი პიონერი. მანვე 1926 წელს გაუშვა თხევადი სარაკეტო ძრავა. სარაკეტო ტექნიკით დაკავებული იყო აგრეთვე მეცნიერი მაქს ვალიე. 

1961 წლის 12 აპრილს იური გაგარინმა განხორციელდა ადამიანის პირველი კოსმოსური გაშვება კოსმოსურ სივრცეში კოსმოსურ ხომალდ-თანამგზავრ „ვოსტოკით“ და 1 სთ და 48 წთ-ში დედამიწას შემოუარა.

## რესურსები ინტერნეტში 
* კოსმოსური გაფრენის საფუძვლები
ლას-პიედრასი (ურუგვაი)

**ლას-პიედრასი** () — ქალაქი ურუგვაიში, კანელონესის დეპარტამენტში. 2011 წლის აღწერის მონაცემებით, ლას-პიედრასი ურუგვაის სიდიდით მეხუთე ქალაქია მოსახლეობის რაოდენობის მხრივ. 

ლას-პიედრასი ეწოდება მუნიციპალიტეტსაც, რომელსაც ის მიეკუთვნება. 

## ისტორია
ლას-პიედრასი 1744 წელს დაარსდა და ამ დროისთვის მას სან-ისიდრო ერქვა. 

„ვილიას“ (პატარა ქალაქი) სტატუსი მიიღო ჯერ კიდევ ურუგვაის დამოუკიდებლობამდე. 1925 წლის 15 მაისს სტატუსი ამაღლდა და ეწოდა „სიუდადი“ (ქალაქი). 

## მოსახლეობა
2011 წლის აღწერის მონაცემებით, ლას-პიედრასის მოსახლეობა 71 258 ადამიანია.

წყარო: *ურუგვაის სტატისტიკის ეროვნული ინსტიტუტი*

## გალერეა

ფაილი:LasPiedras San Isidro.jpg|
ფაილი:LasPiedras central avenue.jpg|გენერალ არტიგასის გამზირი
ფაილი:LasPiedras Parque Artigas.jpg|არტიგასის პარკი

## იხილეთ აგრეთვე
* ურუგვაის ქალაქების სია

## რესურსები ინტერნეტში 
*INE map of Las Piedras 

## სქოლიო
კატეგორია:ურუგვაის ქალაქები
რივერა

[300px|მინიატიურა|ობელისკი „ფრონტერა-დე-ლა-პასი“, ურუგვაის ქალაქ რივერასა და ბრაზილიის ქალაქ [სანტანა-დუ-ლივრამენტუს შორის.]]
**რივერა** () — ქალაქი ურუგვაიში, რივერის დეპარტამენტის დედაქალაქი. მდებარეობს ბრაზილიის საზღვართან, ქალაქ სანტანა-დუ-ლივრამენტუს გვერდით, რომლისგანაც მხოლოდ ერთი ქუჩითაა გამოყოფილი. 2011 წლის აღწერის მონაცემებით, რივერა ურუგვაის სიდიდით მეექვსე ქალაქია მოსახლეობის რაოდენობის მხრივ.

## ისტორია
დაარსდა 1860 წლის 21 მაისს, სოფლის სტატუსით. ქალაქის სტატუსი მიენიჭა 1912 წლის 10 ივნისს. 

## მოსახლეობა
2011 წლის აღწერის მონაცემებით, რივერის მოსახლეობა 64 465 ადამიანს შეადგენს.
 
წყარო: *ურუგვაის სტატისტიკის ეროვნული სამსახური*

## იხილეთ აგრეთვე
* ურუგვაის ქალაქების სია

## რესურსები ინტერნეტში 
*INE map of Rivera, Santa Teresa, Mandubí and Lagunón 

## სქოლიო
კატეგორია:ურუგვაის ქალაქები
ბინძური ომი (არგენტინა)

**ბინძური ომი** () — არგენტინის ისტორიაში სახელწიფოებრივი ტერორიზმის გამოვლინების პერიოდის (მასობრივი გატაცებები, წამება, გაუსამართლებელი დასჯა) ზოგადი სახელწოდება, რომლის პიკსაც წარმოადგენდა 1976-1983 წლებში მიმდინარე ეროვნული რეორგანიზაციის პროცესი.

1976 წლის 24 მარტს გენერალ ხორხე რაფაელ ვიდელას ხელმძღვანელობით მოხდა სახელმწიფო გადატრიალება, რომლის შედეგად დაემხო პრეზიდენტ მარია ესტელა მარტინეს დე პერონის ხელისუფლება. სამხედროების დახმარებით ვიდელამ ხელში ჩაიგდო ძალაუფლება. ქვეყანაში დაიწყო მასობრივი დაპატიმრებები, წამება და მკვლელობები. ხუნტის მმართველობის პერიოდში ფიზიკურად განადგურდა 10 000 ადამიანი, უგზო-უკვლოდ დაიკარგა 30 000 ადამიანი, ხოლო 60 000 ადამიანი პოლიტიკური მოტივებით დააპატიმრეს და აწამეს. ბინძური ომის ძირითად  მსხვერპლს წარმოადგენდნენ მემარცხენე აქტივისტები, სტუდენტები, ჟურნალისტები და პერონისტები.

ხუნტა დაიშალა 1983 წელს, მალევე მას შემდეგ რაც არგენტინა დამარცხდა ფოლკლენდის ომში. ხელისუფლების ცვლილების შემდეგ პრეზიდენტმა რაულ ალფონსინმა შექმნა დაკარგული ადამიანების საქმის შემსწავლელი სპეციალური კომისია, რომელსაც სათავეში ჩაუყენა ცნობილი მწერალი ერნესტო საბატო.

2010 წლის 22 დეკემბერს ხორხე ვიდელას (1976–1982 წწ.), ხოლო 2011 წლის 15 აპრილს რეინალდო ბინიონეს (1982–1983 წწ.) მიუსაჯეს სამუდამო პატიმრობა, მას შემდეგ, რაც ისინი დამნაშავედ ცნეს კაცობრიობის წინააღმდეგ ჩადენილი დანაშაულის გამო.

## რესურსები ინტერნეტში 
* Proyecto Desaparecidos/Project Disappeared 
* Unearthing Mysteries of Argentina's "Dirty War" – slideshow by *CNN*
* War Diary of Brigadier-General Acdel Vilas
* 1984 Report of the National Commission on the Disappearance of Persons
* Old Ideas in New Discourses: "The War Against Terrorism" and Collective Memory in Uruguay and Argentina 

## სქოლიო 
კატეგორია:ბინძური ომები
კატეგორია:არგენტინის ისტორია
კატეგორია:1970-იანი წლები არგენტინაში
კატეგორია:1980-იანი წლები არგენტინაში
კატეგორია:არგენტინის ომები
ფრთალაპოტიანები

**ფრთალაპოტიანები** () — მწერების ოჯახი დიდფრთიანების რიგისა. ნაკლებად მოძრავი, მუქი ფერის მწერებია. ოჯახში 30-მდე სახეობაა. ფრთალაპოტიანები წყლის ახლოს ცხოვრობენ. სხეულის სიგრძე 20-40 მმ აღწევს. აღსანიშნავია ჩვეულებრივი ფრთალაპოტა (), რომლის სიგრძე 12 მმ აღწევს. შავფრთიანი მწერია. ბინადრობს ტბების, გუბურებისა და წყალსატევების ფსკერზე. ზოგან მასობრივად გვხვდება. ფრთალაპოტიანები თევზების საკვებია.

## ლიტერატურა 
კატეგორია:დიდფრთიანები
ყველისსოკო

**ყველისსოკო** () — ქუდიანი სოკო ფირფიტოსანთა რიგისა. ქუდის დიამეტრია 2-8 სმ, ზედაპირი დაფარულია ჯაგრისებრი ბეწვებით; მეტწილად ძაბრისებრია, ზოგჯერ გართხმული, მოყვითალო-მოწითალო ან ყავისფერი, წვიმიან ამინდში — მოიისფრო. 

ქუდის ქვედა მხარეს დაღმავალი ფირფიტებია განვითარებული. ფეხი ხშირბუსუსიანია, ქუდის ფერი. იზრდება ჯგუფებად გამხმარ და დამპალ ხეებზე, განსაკუთრებით წიფელზე, გაზაფხულ-შემოდგომით. საჭმელად ვარგისია მხოლოდ ნორჩი; გამხმარი და დაფქული იხმარება ყველის ამოსაყვანად (კვეთის მაგივრად). ყველისსოკო პირველად აიღწერა მიკოლოგის ლუის დევიდ შვაინიცის მიერ 1822 წელს. საქართველოს ზოგიერთ კუთხეში კაციყურასაც უწოდებენ.

## ლიტერატურა 
კატეგორია:აბედოვანნი
ფუჭი დიდება

**ფუჭი დიდება** () — ალფრედ ჰიჩკოკის 1946 წლის ამერიკული შავ-თეთრი ფილმი შპიონაჟზე. ფილმი შეტანილია აშშ-ის კონგრესის ფილმების ეროვნულ რეეესტრში. მთავარ როლებს კერი გრანტი და ინგრიდ ბერგმანი ასრულებენ.

## რესურსები ინტერნეტში
* 
* 
* 

კატეგორია:1946 წლის ფილმები
კატეგორია:შავ-თეთრი ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ალფრედ ჰიჩკოკის ფილმები
კატეგორია:ნუარის ჟანრის ფილმები
კატეგორია:აშშ-ის ფილმების ეროვნული რეესტრის ფილმები
ილარიონ სიხარულიძე

**ილარიონ სიხარულიძე**  (დ. 2 იანვარი, 1902 — გ. 1985,  მაკვანეთი) — ქართველი მომღერალი და ლოტბარი, გურული ხალხური სიმღერების შემსრულებელი.

## ბიოგრაფია
დაიბადა 1902 წლის 2 იანვარს სოფელ მაკვანეთში, გაბრიელ სიხარულიძის ოჯახში. ილარიონის დედა ელისაბედ მამინაშვილი ხალხური სიმღერების მცოდნე და მოყვარული ქალი იყო, კარგად უკრავდა ჩონგურზე და ცეკვაც ეხერხებოდა. სწორედ მან ჩაუნერგა თავის შვილს გურული სიმღერების სიყვარული. 15 წლისამ ხალხური სიმღერების საფუძვლიანი შესწავლა დაიწყო არტემ ერქომაიშვილთან. 1924 წელს გაიწვიეს სამხედრო სამსახურში. 1930 წელს სიხარულიძე საკუთარ ეთნოგრაფიულ გუნდში მიიღო ვარლამ სიმონიშვილმა.  მოღვაწეობდა ტრიოში შერმადინ ჭკუასელთან და დომენტი ქარჩავასთან ერთად.  1932 წელს გახდა სოფელ ლიხაურის გუნდის ლოტბარი. შემდგომში სხვადასხვა დროს ხელმძღვანელობდა ჭანიეთის, ლაშეს, განახლების, გურიანთის, ქვედა ბახვის, მერიის, ნარუჯის, ლაითურის, მაკვანეთისა და სხვა სოფლების გუნდებს. 1963 წლიდან ხდება უხუცესთა ანსამბლ „დილას“ წევრი ხდება. გარდაიცვალა 1985 წელს.

ჰქონდა სიმღერის განსაკუთრებული მანერა, სიმღერის დროს პირს თითქმის არ აღებდა, შეუმჩნევლად, გვერდულად გამოსცემდა ბგერებს. ჰყავდა საოჯახო გუნდი, მღეროდნენ მისი ოჯახის წევრები: მისი შვილები ლია და ტრისტანი, შემდეგ კი შვილიშვილები მაია და ზაზა.

## რესურსები ინტერნეტში
კატეგორია:ქართველი მომღერლები
კატეგორია:ქართველი ლოტბარები
კატეგორია:დაბადებული 1902
კატეგორია:ოზურგეთის მუნიციპალიტეტში დაბადებულები
კატეგორია:გარდაცვლილი 1985
კატეგორია:დაბადებული 2 იანვარი
კარლ თეოდორ დრეიერი

**კარლ თეოდორ დრეიერი** (; დ. 3 თებერვალი, 1889 — 20 მარტი, 1968) — დანიელი კინორეჟისორი და სცენარისტი. მიჩნეულია მსოფლიოს ერთ-ერთ უდიდეს კინორეჟისორად, მიუხედავად იმისა, რომ კრიტიკოსთა თუ ისტორიკოსთა წრეებს მიღმა არც თუ ფართოდაა ცნობილი. დრეიერის 1928 წლის ფილმი „ჟანა დ’არკის ვნებანი“ მუნჯი კინოს ერთ-ერთ საუკეთესო ნიმუშად მიიჩნევა, ხოლო 1932 წელს გადაღებული „ვამპირი“ 1930-იანი წლების ერთ-ერთ საუკეთესო ფილმად მიიჩნევა.

დრეიერის ფილმებში ხშირადაა წარმოდგენილი რელიგიური, სპირიტუალური მოვლენებით: ჟანა დ'არკი კოცონზე დაწვისას წმინდანად იქცევა, ხოლო „სიტყვაში“ (1955) ადგილი აქვს სასწაულებრივ მკვდრეთით აღდგომას, „ვამპირში“ კი პერსონაჟის სული სხეულისგან განცალკევებულ მდგომარეობაში მოქმედებს.

## ფილმოგრაფია 
*1920 - მღვდლის ქვრივი (*Prästänkan*)
*1921 - ფურცლები სატანის წიგნიდან (*Blade af Satans bog*)
*1928 - ჟანა დ’არკის ვნებანი (''La Passion de Jeanne d'Arc*)
*1932 - ვამპირი *(Vampyr)*
*1955 - სიტყვა (*Ordet*)
*1964 - გერტრუდა (*Gertrud'')

## რესურსები ინტერნეტში 
* The Carl Th. Dreyer website
* 
* In-depth article from 1951 on 'The Tyrannical Dane'
* Bibliography

## სქოლიო
კატეგორია:დანიელი კინორეჟისორები
კატეგორია:დაბადებული 3 თებერვალი
კატეგორია:დაბადებული 1889
კატეგორია:დაბადებული  20 მარტი
კატეგორია:დაბადებული 1968
ფრთამატყლიანები

**ფრთამატყლიანები** () — ძუძუმწოვრების რიგი. მათი სხეულის სიგრძე 40 სმ, კუდისა დაახლოებით — 25 სმ, მასა 1—1,7 კგ აღწევს. სხეული და საფრენი აპკი, რომელიც ერთმანეთთან აკავშირებს კისერს, კიდურებს და კუდს, დაფარული აქვთ რბილი და ხშირი ბალნით. გავრცელებული არიან ფილიპინებზე, სამხრეთ ინდოჩინეთში და მალაის არქიპელაგის კუნძულებზე; ტყის მეხეური ცხოველებია. აქტიური არიან ღამით. იკვებებიან მცენარეულობით (ფოთლები, კვირტები, ნაყოფები). მაკეობა 60 დღე-ღამემდე გრძელდება. შობენ 1, იშვიათად 2 ნაშიერს. რიგში 2 გვარის 2 სახეობაა: ფილიპინური ფრთამატყლიანა () და მალაიური ფრთამატყლიანა (). ზოგ კუნძულებზე ფრთამატყლიანები ნადირობის ობიექტია. იყენებენ ხორცსა და ტყავს.

## ლიტერატურა 
*
ოსკარის მე-14 დაჯილდოება

**ოსკარის მე-14 დაჯილდოების ცერემონია** — საუკეთესო ფილმებისა და კინოხელოვანების რიგით მე-14 დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით.

## ლაურეატები
კატეგორია:ოსკარის დაჯილდოების ცერემონიები
როჩა

**როჩა** () — ქალაქი ურუგვაიში. როჩის დეპარტამენტის ადმინისტრაციული ცენტრი.  მდებარეობს ქვეყნის სამხრეთ-აღმოსავლეთით. 

ქალაქი დაარსდა 1793 წელს. 1894 წელს მიიღო ქალაქის სტატუსი.

## იხილეთ აგრეთვე
*ურუგვაის ქალაქების სია

## რესურსები ინტერნეტში 
* INE map of Rocha 

## სქოლიო
კატეგორია:ურუგვაის ქალაქები
ფრაი-ბენტოსი

**ფრაი-ბენტოსი** () — ქალაქი ურუგვაიში. რიო-ნეგროს დეპარტამენტის ადმინისტრაციული ცენტრი.  მდებარეობს ქვეყნის დასავლეთით, არგენტინის საზღვართან, მონტევიდეოდან 309 კმ-ის მანძილზე. 

ქალაქი დაარსდა 1859 წლის 16 აპრილს და ეწოდებოდა ვილია-ინდეპენდენსია. 1900 წელს მიიღო ქალაქის სტატუსი.

2015 წლის 5 ივლისს ქალაქის კულტურულ-ინდუსტრიული ლანდშაფტი შეიტანეს იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე
*ურუგვაის ქალაქების სია

## რესურსები ინტერნეტში 
* INE map of Fray Bentos and Barrio Anglo 

## სქოლიო
კატეგორია:ურუგვაის ქალაქები
კონსტანტინე ჩლაიძე

**კონსტანტინე ჩლაიძე** (დ. 31 იანვარი, 1973, თბილისი) — ქართველი კინორეჟისორი.

## ბიოგრაფია 
კონსტანტინე გიორგის ძე ჩლაიძე დაიბადა 1973 წლის 31 იანვარს, თბილისში, კომპოზიტორ გოგი ჩლაიძის ოჯახში.

1979—1987 წ.წ. სწავლობდა თბილისის პირველ ექსპერიმენტულ სკოლაში, 1990 წელს დაამთავრა თბილისის მე-6 სკოლა.

1990—1995 წლებში სწავლობდა საქართველოს შოთა რუსთაველის თეატრისა და კინოს სახელმწიფო უნივერსიტეტში, კინოსამენეჯერო ფაკულტეტზე.

1997-1999 წლებში გაიარა უმაღლესი სარეჟისორო კურსები ტელე-რადიო ინსტიტუტში (ალექსანდრე რეხვიაშვილისა და ოთარ შამათავას სახელოსნო)

1999—2004 წლებში მუშაობდა სატელევიზიო სტუდია ტიბისი ტივი, ტელეკოპანია მე-9 არხსა და პირველ არხზე გადაცემების რეჟისორად.

2004 წელს კონსტანტინე ჩლაიძე დაინიშნა კულტურის სამინისტროში მინისტრის თანაშემწედ კინოს დარგში.

კინემატოგრაფიის ეროვნულ ცენტრში მუშაობს 2005 წლიდან დირექტირის მოადგილის, 2008-10 წლებში დირექტორის, 2010 წლიდან კი კინოკომისიის პროექტის მენეჯერის თანამდებობზე.

ჰყავს მეუღლე და ერთი ქალიშვილი.

## ფილმოგრაფია
### რეჟისორი
* *მირზას დაბადების დღე*, 2011
* *ნიძლავი*, 2003

### სცენარის ავტორი
* *მირზას დაბადების დღე*, 2011
* *ნიძლავი*, 2003

### პროდიუსერი
* *ნიძლავი*, 2003

## რესურსები ინტერნეტში 
* კოტე ჩლაიძე, კინოკომისიის პროექტის მენეჯერი 
* კინოს მონაცემთა IMDb ბაზაში (ინგლ.)
* ეროვნული ფილმოგრაფია 
* სოციალურ ქსელში
* გადაღებული ფილმები
* Kote Chlaidze
* Mirza’s Birthday (2011)

## სქოლიო
კატეგორია:ქართველი კინორეჟისორები
კატეგორია:ქართველი სცენარისტები
კატეგორია:ქართველი კინოპროდიუსერები
კატეგორია:დაბადებული 1973
კატეგორია:დაბადებული 31 იანვარი
კატეგორია:ცოცხალი ადამიანები
თენგიზ პაპუაშვილი

**თენგიზ პაპუაშვილი** (დ. 1928, ქვემო მაჩხაანი, სიღნაღის რაიონი – გ. ივლისი, 2013) — ისტორიის მეცნიერებათა დოქტორი, პროფესორი.

დაიბადა 1928 წელს სიღნაღის მუნიციპალიტეტის სოფელ ქვემო მაჩხაანში. 1944 წელს დაამთავრა თბილისის ვაჟთა მე-7 საშუალო სკოლა, იმავე წელს ჩაირიცხა თბილისის სახელმწიფო უნივერსიტეტის ისტორიის ფაკულტეტზე, რომელიც 1949 წელს დაამთავრა და იქვე ჩაირიცხა ასპირანტურაში, რომელიც დაასრულა 1952 წელს აკადემიკოს ნიკო ბერძენიშვილის ხელმძღვანელობით. 1954 წელს დაიცვა დისერტაცია თემაზე: „ჭარ-ბელაქანი (კაკ-ელისენი) XIX ს-ის I მესამედში“, ხოლო 1971 წელს - სადოქტორო დისერტაცია თემაზე: „ჰერეთის ისტორიის საკითხები“. 1960 წლიდან მოღვაწეობს ივანე ჯავახიშვილის სახელობის ისტორიისა და ეთნოლოგიის ინსტიტუტის შუა საუკუნეების საქართველოს ისტორიის განყოფილებაში ჯერ უფროს, ხოლო შემდეგ წამყვან მეცნიერ-თანამშრომლად. 

## შრომები 
თენგიზ პაპუაშვილი არის 98 სამეცნიერო ნაშრომის ავტორი, მათ შორის ექვსი მონოგრაფიისა. მისი გამოქვეყნებული წიგნებიდან აღსანიშნავია:

* „ჰერეთის ისტორიის საკითხები“ (1970)
* „ჭარ-ბელაქანი“ (1972)
* „რანთა და კახთა სამეფო - VIII-XI სს.“ (1982)
* „ქართული კულტურის კერები საზღვარგარეთ“ (1989)
* „წუქეთის სიძველენი“ (2002)
* „საინგილოს ისტორიის ნარკვევები“ (2013)

## ლიტერატურა 
* თ. პაპუაშვილი, საინგილოს ისტორიის ნარკვევები, თბ., 2013

კატეგორია:ქართველი ისტორიკოსები
კატეგორია:დაბადებული 1928
კატეგორია:სიღნაღის მუნიციპალიტეტში დაბადებულები
მორინ ო’ჰარა

**მორინ ო’ჰარა** (; დ. 17 აგვისტო, 1920, დუბლინი, ირლანდია — გ. 24 აგვისტო, 2015, ბოისე, აიდაჰოს შტატი, აშშ) — ირლანდიელი კინომსახიობი. აქტიურად თანამშრომლობდა ჯონ ფორდთან და ჯონ უეინთან. 2004 წელს გამოსცა ავტობიოგრაფია, რომელიც ბესტსელერად იქცა.

## ფილმოგრაფია
## რესურსები ინტერნეტში
* 
* 
* ფოტო-გალერეა

კატეგორია:ირლანდიელი მსახიობები
კატეგორია:დაბადებული 17 აგვისტო
კატეგორია:დაბადებული 1920
კატეგორია:გარდაცვლილი 24 აგვისტო
კატეგორია:გარდაცვლილი 2015
კატეგორია:XX საუკუნის ამერიკელი ქალი მსახიობები
ლევან კაკუბავა

**ლევან კაკუბავა** (დ. 10 ოქტომბერი, 1990, თბილისი) — ქართველი ფეხბურთელი, საფეხბურთო კლუბ „სამტრედიის“ ცენტრალური მცველი.

## კარიერა 
### საკლუბო 
კარიერის დიდი ნაწილი გაატარა თბილისის „დინამოში“, 2011 წლის ოქტომბერში ვარჯიშისას მძიმედ დაშავდა, გამოკვლევის შედეგად მცირე წვივის ძვლის მოტეხილობა დაუდგინდა და გადაუდებელი ოპერაცია გაიკეთა, რის გამოც რამდენიმე თვე თამაში ვერ შეძლო. 2013-2014 წლების სეზონი რუსთავის „მეტალურგში“ დაიწყო, ზამთრის სატრანფერო ფანჯრისას ცხინვალის „სპარტაკში“ გადავიდა. 2014 წლის ივნისში ნიქოზიის „ომონიაში“ გადავიდა. კვიპროსულ კლუბში თამაშის შანსი არ მიეცა, რის გამოც ორმხრივი შეთანხმების საფუძველზე კონტრაქტი შეწყდა, რის შემდეგაც ისევ საქართველოში დაბრუნდა და კარიერას საფეხბურთო კლუბ „სამტრედიაში“ აგრძელებს.

### სანაკრებო 
გამოდიოდა საქართველოს 19 და 21 წლამდე ფეხბურთელთა ნაკრებებში, 2010 წლიდან ეროვნული ნაკრების წევრია. 2014 წლის 5 მარტს გასამართი მატჩისთვის ლიხტენშტაინის წინააღმდეგ, იმის გამო, რომ გუნდს ტრავმების გამო ნიკოლოზ გელაშვილი (აღდამის „ყარაბაღი“) და ლევან მჭედლიძე („ემპოლი“) გამოაკლდა, თემურ ქეცბაიას  გადაწყვეტილებით გუნდს ლევან კაკუბავა და ვლადიმერ დვალიშვილი შეუერთდნენ.

## ტიტულები 
* უმაღლესი ლიგა ჩემპიონი (1): 2012/2013
* უმაღლესი ლიგა მეორე ადგილი (2): 2009/2010, 2010/2011
* საქართველოს თასის გამარჯვებული (1): 2012/2013
* საქართველოს თასის ფინალისტი (1): 2009/2010
* საქართველოს სუპერთასის ფინალისტი (1): 2009/2010

## რესურსები ინტერნეტში 
* პროფილი Soccerway-ზე 
* პროფილი Transfermarkt-ზე 
* პროფილი Footballzz-ზე 

## სქოლიო 
კატეგორია:დაბადებული 1990
კატეგორია:ქართველი ფეხბურთელები
კატეგორია:თბილისის დინამოს ფეხბურთელები
კატეგორია:ბორჯომის ფეხბურთელები
კატეგორია:რუსთავის მეტალურგის ფეხბურთელები
კატეგორია:ცხინვალის ფეხბურთელები
კატეგორია:ნიქოზიის ომონიას ფეხბურთელები
კატეგორია:სამტრედიის ფეხბურთელები
კატეგორია:დაბადებული 10 ოქტომბერი
კატეგორია:ეროვნული ლიგის ფეხბურთელები
კატეგორია:ცოცხალი ადამიანები
რეინაუტ ვილემ ვან ბემელენი

**რეინაუტ ვილემ ვან ბემელენი** ( დ. 14 აპრილი, 1904, ჯაკარტა — გ. 19 ნოემბერი, 1983, ობერდრაუბურგი, ავსტრია) — ნიდერლანდელი გეოლოგი და ვულკანოლოგი. 

1927 წელს დაამთავრა დელფტის ტექნიკური უნივერსიტეტი. 1928-1943 წლებში იყო ყოფილი ჰოლანდიის ოსტ-ინდოეთის სახელმწიფო სამსახურის გეოლოგი. იყო გეოლოგიის ინსტიტუტის პროფესორი ქალაქ უტრეხტში. ვულკანოლოგიისა და ტექტონიკის დარგში წამოწია რიგი ორიგინალური იდეა. ამუშავებდა გეოტექტონიკურ ჰიპოთეზას, რომელსაც მან უნდაციური უწოდა. გეოსინკლინებში გაჩენილ აზევებებსა და დაძირვებს იგი გეოუნდაციებს უწოდებდა. უნდაციური ჰიპოთეზა ანუ ტალღური ჰიპოთეზა ბემელენმა 1933 წელს წამოაყენა. 

თავდაპირველად ბემელენი გეოლოგიურ პროცესებს 50 კმ სიღრმემდე განიხილავდა, იყო ფიქსიზმის მომხრე. 1950-1960 წლებში შემოგვთავაზა ჯაჭვური რეაქციების თეორია, რომელიც მოიცავს პლანეტის ყველა ნივთიერებებს მის ბირთვამდე; ამრიგად კონტინენტების დრიფტის მომხრე გახდა. ცდილობდა ფიქსისტური და მობილისტური პოზიციების შეთავსებას.

## რესურსები ინტერნეტში 
* რეინაუტ ვილემ ვან ბემელენი — ბიოგრაფია  

## სქოლიო
კატეგორია:ნიდერლანდელი გეოლოგები
ცეფევსის თანავარსკვლავედი

მინი|ცეფევსის თანავარსკვლავედი
**ცეფევსის თანავარსკვლავედი** () — ცის ჩრდილოეთ ნახევარსფეროს თანავარსკვლავედი. ყველაზე ბრწყინვალე ვარსკვლავის — ალდერამინის ვიზუალური ვარსკვლავიერი სიდიდეა 2,4. ცეფევსის თანავარსკვლავედშია ცვალებადი ვარსკვლავი δ ცეფევსისა, რომლის მსგავს ცვალებად ვარსკვლავთა კლასს ცეფეიდები ეწოდება. დაკვირვებისათვის საუკეთესო პირობებია ივლისსა და სექტემბერში. ჩანს მთელი წლის განმავლობაში.

## ლიტერატურა
## რესურსები ინტერნეტში 
* [Star Tales -Octans](https://en.wikipedia.org/wiki/Cepheus_(Chinese_astronomy))

კატეგორია:თანავარსკვლავედები
კატეგორია:ჩრდილოეთ ნახევარსფეროს თანავარსკვლავედები
აილტონი

**აილტონ გონსალვეს და სილვა** ( დ. 19 ივლისი, 1973, მოჟეირუ, პარაიბა) — ყოფილი ბრაზილიელი ფეხბურთელი, თავდამსხმელი.

საფეხბურთო კარიერა ბრაზილიაში დაიწყო. რამდენიმე წლის განმავლობაში ასპარეზობდა ბრაზილიის ჩემპიონატის კლუბებში, მათ შორის იყო „იპირანგა“, „ინტერნასიონალი“, „მოჟი-მირინი“, „სანტა-კრუზი“ და სხვა; აგრეთვე 1 წელი თამაშობდა მექსიკის კლუბ „ტიგრესში“.

კარიერის საუკეთესო პერიოდი ბრემენის „ვერდერში“ გაატარა, სადაც 169 ჩატარებულ მატჩში 88 ბურთის გატანა მოახერხა. 2004 წელს ბუნდესლიგის საუკეთესო ბომბარდირი და პირველი უცხოელი ფეხბურთელი გახდა, რომელმაც მოიპოვა გერმანიის წლის ფეხბურთელის ტიტული. ამავე წელს „ვერდერთან“ ერთად გერმანიის ჩემპიონატი მოიგო.

მიუხედავად კარგი საკლუბო კარიერისა, აილტონს ბრაზილიის ეროვნულ და ასაკობრივ საფეხბურთო ნაკრებებში არასოდეს არ უთამაშია. დაქორწინებულია; ჰყავს 2 შვილი.

## რესურსები ინტერნეტში 
* აილტონი — ინფორმაცია  
* აილტონი — ინფორმაცია 
* აილტონი — ინფორმაცია 

კატეგორია:დაბადებული 1973
კატეგორია:ბრემენის ვერდერის ფეხბურთელები
კატეგორია:შალკე 04-ის ფეხბურთელები
კატეგორია:ჰამბურგის ფეხბურთელები
კატეგორია:ცრვენა ზვეზდას ფეხბურთელები
კატეგორია:ბეშიქთაშის ფეხბურთელები
კატეგორია:ციურიხის გრასჰოფერის ფეხბურთელები
კატეგორია:ინტერნასიონალის ფეხბურთელები
კატეგორია:დაბადებული 19 ივლისი
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
წეროს თანავარსკვლავედი

მინი|წეროს თანავარსკვლავედი
**წეროს თანავარსკვლავედი** () — ცის სამხრეთ ნახევარსფეროს თანავარსკვლავედი. მასში ორი ყველაზე ბრწყინვალე ვარსკვლავის ვიზუალური ვარსკვლავიერი სიდიდეებია 1,7 და 2,1. დაკვირვებებისათვის ყველაზე ხელსაყრელი პირობები აგვისტოსა და სექტემბერშია.

## ლიტერატურა 
## რესურსები ინტერნეტში 
* Star Tales -Octans

კატეგორია:თანავარსკვლავედები
კატეგორია:სამხრეთ ნახევარსფეროს თანავარსკვლავედები
ჯვრის თანავარსკვლავედი

მინი|ჯვრის თანავარსკვლავედი
**ჯვრის თანავარსკვლავედი** *სამხრეთის ჯვარი* () — ცის სამხრეთ ნახევარსფეროს თანავარსკვლავედი. მასში ყველაზე ბრწყინვალე ვარსკვლავთა ვიზუალური ვარსკვლავიერი სიდიდეებია: 0,8; 1,3; 1,6; 2,8. ეს ვარსკვლავები ცაზე რომბის ფიგურას ქმნიან.

## ლიტერატურა
## რესურსები ინტერნეტში 
* Star Tales -Octans

კატეგორია:თანავარსკვლავედები
კატეგორია:სამხრეთ ნახევარსფეროს თანავარსკვლავედები
ხვლიკის თანავარსკვლავედი

მინი|ხვლიკის თანავარსკვლავედი
**ხვლიკის თანავარსკვლავედი** () — ცის ჩრდილოეთ ნახევარსფეროს თანავარსკვლავედი. მასში ყველაზე ბრწყინვალე ვარსკვლავის ვიზუალური ვარსკვლავიერი სიდიდეა 3,8. დაკვირვებისათვის ყველაზე ხელსაყრელი პირობები აგვისტოსა და სექტემბერშია. ჩანს საქართველოდანაც.

## ლიტერატურა
## რესურსები ინტერნეტში 
* Star Tales -Octans

კატეგორია:თანავარსკვლავედები
კატეგორია:ჩრდილოეთ ნახევარსფეროს თანავარსკვლავედები
ბარი ფიცჯერალდი

**ბარი ფიცჯერალდი** (; დ. 10 მარტი, 1888,  დუბლინი — გ. 14 იანვარი, 1961, დუბლინი) — ირლანდიელი კინოს, თეატრისა და ტელევიზიის მსახიობი. 1930-იანი წლებიდან მოღვაწეობდა ჰოლივუდში. მიღებული აქვს ოსკარისა და ოქროს გლობუსის ჯილდოები.

## ფილმოგრაფია
## რესურსები ინტერნეტში
*

კატეგორია:ირლანდიელი მსახიობები
კატეგორია:დაბადებული 10 მარტი
კატეგორია:დაბადებული 1888
კატეგორია:გარდაცვლილი 14 იანვარი
კატეგორია:გარდაცვლილი 1961
კატეგორია:ოსკარის მფლობელი კინომსახიობები
კატეგორია:ჰოლივუდის დიდების ხეივანი
კატეგორია:მსახიობები ანბანის მიხედვით
მხიარული კვირა დღე

**მხიარული კვირა დღე** () − ფრანსუა ტრიუფოს უკანასკნელი მხატვრული ფილმი. დაფუძნებულია ჩარლზ უილიამსის რომანზე შაბათის გრძელი ღამე. ტრიუფო გარდაიცვალა ამ ფილმის გადაღებიდან ერთი წლის შემდეგ.

## რესურსები ინტერნეტში 
*

კატეგორია:1983 წლის ფილმები
კატეგორია:ფრანგული ფილმები
კატეგორია:ფრანგულენოვანი ფილმები
კატეგორია:ფრანსუა ტრიუფოს ფილმები
კატეგორია:შავ-თეთრი ფილმები
არნშვაგი

**არნშვაგი** () — კომუნა გერმანიაში, ბავარიის მიწაზე.

ექვემდებარება ზემო პფალცის ადმინისტრაციულ ოლქს. შედის კამის რაიონის შემადგენლობაში. მოსახლეობა შეადგენს 2004 ადამიანს (2010 წლის 31 დეკემბრის აღწერის მონაცემებით). იკავებს 28,30 კმ² ფართობს. ოფიციალური კოდი — *09 3 72 112*.

## რესურსები ინტერნეტში
* ოფიციალური საიტი 

## სქოლიო
კატეგორია:ბავარიის ქალაქები
ეგბერტი (უესექსი)

200px|მინიატიურა|მეფე ეგბერტი, XVIII საუკუნის ნახატი
**ეგბერტი** (დ. 769  —  გ. 839) — უესექსის დინასტიის დამაარსებელი, უესექსის მეფე 802-839 წლებში. სასექსის, ესექსის და კენტის მეფე 825 წლიდან სიცოცხლის ბოლომდე. კენტის მეფე ეალმუნდის ვაჟი.

იგი იმყოფებოდა კაროლინგური ფრანკთა სახელმწიფოს დედაქალაქ აახენში, სადაც ეყოლა ვაჟი ეთელვულფი. გამეფდა უესექსის დანიელი მმართველის ბეოტრიკის სიკვდილის შემდეგ. მერსიის მეფე ბერნვულზე  გამარჯვების შედეგად თავის ქვეყანას დამოუკიდებლობა მოუტანა. იმავე წელს უესექსის სამეფოს შეუერთდა სასექსი, ესექსი და კენტი. 830 წლისთვის ეგბერტი მთელს სამხრეთ ინგლისს განაგებდა.

## ლიტერატურა
*
*
*
*
* 

კატეგორია:უესექსის მეფეები
კატეგორია:ინგლისის მეფეები
კატეგორია:გარდაცვლილი 839
კატეგორია:დაბადებული 769
არნშტაინი

**არნშტაინი** () — ქალაქი გერმანიაში, ბავარიის მიწაზე.

ექვემდებარება ქვემო ფრანკონიის ადმინისტრაციულ ოლქს. შედის მაინ-შპესარტის რაიონის შემადგენლობაში. მოსახლეობა შეადგენს 8090 ადამიანს (2010 წლის 31 დეკემბრის აღწერის მონაცემებით). იკავებს 112,12 კმ² ფართობს. ოფიციალური კოდი — *09 6 77 114*.

## რესურსები ინტერნეტში
* ოფიციალური საიტი 

## სქოლიო
კატეგორია:ბავარიის ქალაქები
ფანი არდანი

**ფანი არდანი** ( დ. 22 მარტი, 1949) — ფრანგი კინომსახიობი. 1976 წლიდან დღემდე მონაწილეობა აქვს მიღებული 50-ზე მეტ ფილმში. მიღებული აქვს სეზარის ჯილდო 1997 წელს.

## ფილმოგრაფია
## რესურსები ინტერნეტში
*
*

კატეგორია:ფრანგი მსახიობები
კატეგორია:დაბადებული 1949
კატეგორია:სეზარის მფლობელი კინომსახიობები
კატეგორია:დაბადებული 22 მარტი
კატეგორია:ცოცხალი ადამიანები
დიდგორი 2

**დიდგორი 2** —  მრავალფუნქციური დაჯავშნული სამხედრო-სატრანსპორტო საშუალება. განკუთვნილია ბრძოლის ველზე პირადი შემადგენლობის გადასაყვანად და სადაზვერვო ოპერაციების ჩასატარებლად.

## შექმნის ისტორია 
შექმნილია 2011 წელს საქართველოს თავდაცვის სამინისტროს დაქვემდებარებაში მყოფი სახელმწიფო სამხედრო სამეცნიერო-ტექნიკური ცენტრი „დელტა“-ს მიერ რომელსაც ექვემდებარება ექვსი სამეცნიერო-კვლევითი ინსტიტუტი და თბილისის საავიაციო ქარხანა 

## ტექნიკური მახასიათებლები 
მანქანას გააჩნია მოდულური კონსტრუქცია, რაც საშუალებას იძლევა მის ბაზაზე შეიქმნას ათეულობით სხვადასხვა მოდიფიკაციის და სხვადასხვა შეიარაღების მატარებელი საბრძოლო მანქანა, დიდგორი 2 აღჭურვილია თერმული ვიზუალიზაციის კამერებით. ინფორმაცია კამერებისგან გადადის სამ სხვადასხვა  მინიტორზე: ერთი მძღოლისთვის,ერთი მეთაურისთვის და ერთი დესანტისთვის. მძღოლ მექანიკოსის სამუშაო ადგილი აღჭურვილია ღამის ხედვის სათავალით და „GPS“-ის ნავიგაციური სისტემით. 

## ჯავშანი 
ჯავშანი უზრუნველყოფს დაცვას 7,62X54 მმ კალიბრის ჯავშანგამტანი ტყვიებისგან.
მანქანას გააჩნია 3 ფენიანი  სენდვიჩის ტიპის დაჯავშნული ფსკერი. შუა ფენა ნაღმის აფეთქებისას წარმოქმნილ დარტყმით ტალღას შთანთქავს, დანარჩენი ორი კი ეკიპაჟს ნამსხვრევებისგან იცავს.

## შეიარაღება 
მანქანის მულტიფუნქციური პლატფორმა საშუალებას იძლევა მასზე დამონტაჟდეს შეიარაღების სხვადასხვა სისტემები, მათ შორის: სხვადასხვა კალიბრის ტყვიამფრქვევები, ავტომატური ყუმბარმტყორცნები, საზენიტო და ტანკსაწინააღმდეგო მოდულები, სადაზვერვო სისტემები და სხვა 
სტანდარტულ მოდიფიკაციაში მანქანა შეიარაღებულია 7,62 მმ კალიბრის  M-134 G Minigun-ის ტიპის მსხვილკალიბრიანი ტყვიამფრქვევით ან დისტანციური მართვის საბრძოლო მოდულით, რომელშიც დამონტაჟებულია 12,7 მმ НСВ  და მასთან შეწყვილებული  7,62 მმ-იანი ПКТ-ს ტიპის ტყვიამფრქვევები

## ვარიანტები 
* დიდგორი 1 — ჯავშანტრანსპორტიორი, 2+7 ეკიპაჟი, 356 ცხენის ძალიანი ძრავა, მაქსიმალური სიჩქარე 120 კმ/სთ.
* დიდგორი 2 — ჯავშანტრანსპორტიორი, 3+6 ეკიპაჟი, 356 ცხენის ძალიანი ძრავა, მაქსიმალური სიჩქარე 120 კმ/სთ.
:* **დიდგორი 2** — ინტეგრირებული ქსელების მანქანა
* დიდგორი 3 — ჯავშანტრანსპორტიორი, 148 ცხენის ძალიანი ძრავა, 8+1 ეკიპაჟი, 6x6 წამყვანი თვლები.
* დიდგორი მედევაკი — სამედიცინო-საევაკუაციო ჯავშანმანქანა

## სურათები 

File:Didgori_APC,_rear_view.jpg
|დიდგორი-2 ინტეგრირებული ქსელების მანქანა
|დიდგორი-2 სარაკეტო მოდულით
|დიდგორი-2 საუდის არაბეთში

## მომხმარებლები 
*  - რაოდენობა უცნობია
*  - 100 ცალი დიდგორი მედევაკი

## იხილეთ აგრეთვე 
* დიდგორი 1
* დიდგორი 3
* დიდგორი მეომარი
* თურქული Otokar Cobra
* ლაზიკა
* რს-122

## რესურსები ინტერნეტში 
* ინტეგრირებული ქსელების მანქანა - „დელტას“ ოფიციალური ვებ-გვერდი
* დიდგორი - ქართული ჯავშანტრანსპორტიორი
* დიდგორი 
* საქართველოს თავდაცვის სამინისტრო

კატეგორია:ჯავშანტრანსპორტიორები
კატეგორია:დაჯავშნული სადესანტო საბრძოლო მანქანა
კატეგორია:საქართველოს საბრძოლო აღჭურვილობა
კატეგორია:საქართველოს სახმელეთო ჯარები
ჯონ უეინი

**ჯონ უეინი** (; დ.26 მაისი, 1907, უინტერესტი — გ. 11 ივნისი, 1979, ლოს-ანჯელესი) — ამერიკელი მსახიობი, რეჟისორი და პროდიუსერი. სამი დეკადის მანძილზე იყო ერთ-ერთი ყველაზე მაღალშემოსავლიანი მსახიობი. ხშირად მონაწილეობდა ვესტერნებში. უეინის ბიოგრაფის, მაიკლ მენის მტკიცებით, უეინის, როგორც თავგამოდებული ანტიკომუნისტის მკვლელობა დაგეგმილი ჰქონდა სტალინს, რომელმაც ლოს-ანჯელესში დაქირავებული მკვლელებიც კი გაგზავნა, მაგრამ სტალინის სიკვდილის გამო ეს ამბავი ჩაიშალა.

## ფილმოგრაფია
## ლიტერატურა
*Michael Munn, „John Wayne: The Man Behind the Myth“ — Robson Books, 2004

## რესურსები ინტერნეტში 
*
*ჯონ უეინის კიბოსთან ბრძოლის ცენტრი
*ჯონ უეინის კიბოს კვლევის ინსტიტუტი
*ფსბ-ს მონაცემები ჯონ უეინზე
*ჯონ უეინის დაბადების ადგილის ოფიციალური
*
*
*

კატეგორია:ამერიკელი მსახიობები
კატეგორია:დაბადებული 26 მაისი
კატეგორია:დაბადებული 1907
კატეგორია:გარდაცვლილი  11 ივნისი
კატეგორია:გარდაცვლილი 1979
კატეგორია:ოსკარის მფლობელი კინომსახიობები
კატეგორია:მსახიობები ანბანის მიხედვით
ნესტორ ალმენდეროსი

**ნესტორ ალმენდეროსი** (; დ. 30 ოქტომბერი, 1930, ბარსელონა — გ. 4 მარტი, 1992, ნიუ-იორკი) — ესპანელი ოპერატორი. 18 წლის ასაკში საცხოვრებლად გადავიდა კუბაში. სხვადასხვა დროს მოღვაწეობდა რომსა და პარიზში. პარიზში თანამშრომლობდა ერიხ რომერთან და ფრანსუა ტრიუფოსთან. 1978 წლიდან დაიწყო მოღვაწეობა ჰოლივუდში.

## ფილმოგრაფია
## რესურსები ინტერნეტში
* 

კატეგორია:ესპანელი კინოოპერატორები
კატეგორია:დაბადებული  30 ოქტომბერი
კატეგორია:დაბადებული 1930
კატეგორია:გარდაცვლილი 4 მარტი
კატეგორია:გარდაცვლილი 1992
კატეგორია:ნიუ-იორკში გარდაცვლილები
ვუ ძიენსიონგი

**ვუ ძიენსიონგი** ( დ. 31 მაისი,  1912, ტაიცანი  — გ. 16 თებერვალი, 1997, ნიუ-იორკი) — ჩინელი ფიზიკოსი. მოღვაწეობდა ექსპერიმენტულ ფიზიკასა და რადიოაქტიულ ფიზიკაში. იწოდება ჩინელ მადამ კიურიდ.

## რესურსები ინტერნეტში
* Chien-Shiung Wu in CWP at UCLA 
* Wu Chien Shiung Education Foundation (Chinese-English bilingual)
* Eulogy-biography  (Columbia)
* A large black/white photo and a mini-bio 

## სქოლიო
კატეგორია:ჩინელი ფიზიკოსები
კატეგორია:ამერიკელი ქალი ფიზიკოსები
კატეგორია:ნიუ-იორკში გარდაცვლილები
რაზია სულთანი

**რაზია სულთანი** — დელის სასულთნოს მმართველი ქალი 1236–1240 წლებში. მამლუქების დინასტიის წარმომადგენელი.

1232 წელს სულთანი ილტუტმიში გვალიორის დაპყრობის შემდეგ შინ დაბრუნდა, სწორედ ამ დროს გარდაიცვალა მისი ვაჟი, ტახტის მემკვიდრე. სულთანმა მემკვიდრედ თავისი ქალიშვილი რაზია გამოაცხადა. ილტუტმიშის გარდაცვალების შემდეგ ტახტზე ადის მისი ვაჟი რუქნ-ად-დინ ფირუზი, რომელსაც 1236 წლის ნოემბერში აპატიმრებენ და ციხეში კლავენ ემირები, ხოლო მმართველად აცხადებენ რაზია სულთანს. 1240 წელს მას ტახტიდან ჩამოაგდებს ილტუტმიშის უმცროსი შვილი მუიზუდ-დინ ბაჰრამი და გამოკეტავენ ციხეში, სადაც 13 ოქტომბერს სიკვდილით დასჯიან.

## ლიტერატურა 
* Н. К. Синха, А. Ч. Банерджи. История Индии. / Перевод с английского Степанова Л. В., Ястребовой И. П. и Княжинской Л. А. Редакция и предисловие Антоновой К. А. — М.: Издательство Иностранной литературы, 1954.

## სქოლიო
კატეგორია:დელის სულთნები
კატეგორია:გარდაცვლილი 1240
კატეგორია:დაბადების წელი უცნობია
აისლინგენი

**აისლინგენი** () — კომუნა გერმანიაში, ბავარიის მიწაზე.

ექვემდებარება შვაბიის ადმინისტრაციულ ოლქს. შედის დუნაის დილინგენის რაიონის შემადგენლობაში. მოსახლეობა შეადგენს 1352 ადამიანს (2010 წლის 31 დეკემბრის აღწერის მონაცემებით). იკავებს 19,35 კმ² ფართობს. ოფიციალური კოდი — *09 7 73 111*.

## რესურსები ინტერნეტში
* ოფიციალური საიტი 

## სქოლიო
კატეგორია:ბავარიის ქალაქები
მერსედესი (ურუგვაი)

**მერსედესი** () — ქალაქი ურუგვაიში, სორიანოს დეპარტამენტის უდიდესი ქალაქი. 2011 წლის აღწერის მონაცემებით, მერსედესი ურუგვაის სიდიდით მეათე ქალაქია მოსახლეობის რაოდენობის მხრივ. 

მესრსედესი მნიშვნელოვანი კომერციული ცენტრი და პორტია. მისი ძირითადი ინდუსტრია ემყარება სოფლის მეურნეობას, რძის პროდუქტებს, ქაღალდისა და სხვა სახის წარმოებებს. ქალაქი გაშენებულია მდინარე რიო-ნეგროს სამხრეთ ნაპირზე. 

## ისტორია
მერსედესი 1788 წელს დაარსდა და *კაპილა-ნუევა-დე-ლას-მერსედესი* ეწოდა. „ვილიას“ (პატარა ქალაქი) სტატუსი მიიღო ჯერ კიდევ ურუგვაის დამოუკიდებლობამდე. 1857 წლის 6 ივლისს სტატუსი ამაღლდა და ეწოდა „სიუდადი“ (ქალაქი).

## მოსახლეობა
2011 წლის აღწერის მონაცემებით, მერსედესის მოსახლეობა 41 974 ადამიანია.

წყარო: *ურუგვაის სტატისტიკის ეროვნული ინსტიტუტი*

## იხილეთ აგრეთვე
* ურუგვაის ქალაქების სია

## რესურსები ინტერნეტში 
*INE map of Mercedes 

## სქოლიო
კატეგორია:ურუგვაის ქალაქები
ტყემლოვანნი

**ტყემლოვანნი**, *ქლიავისებრნი* () — მცენარეთა ქვეოჯახი ვარდისებრთა ოჯახისა. განეკუთვნება ვაშლი, მსხალი, კომში, ზღმარტლი, კურკოვნები (ალუბალი, ალუჩა, ატამი, ბალი, გარგარი, ნუში, ტყემალი, ქლიავი) და სხვა მრავალი ხეხილი.

## ლიტერატურა
კატეგორია:ვარდისებრნი
კარლ ბერი

**კარლ ერნსტ რიტერ ფონ ბერი** (  დ. 28 თებერვალი [ძვ. სტ. 17 თებერვალი] 1792, პიიბის მამული, ახლანდელი პაიდეს რაიონი, ესტონეთი — გ. 28 ნოემბერი [ძვ. სტ. 16 ნოემბერი], 1876, ტარტუ) — პრუსიელ-ესტონელი ბუნებისმეტყველი. ემბრიოლოგიის ფუძემდებელი. რუსეთის გეოგრაფიული საზოგადოების ერთ-ერთი დამაარსებელი. მოღვაწეობდა ბიოლოგიის, გეოლოგიის, მეტეოროლოგიისა და გეოგრაფიის დარგში. დაამთავრა ტარტუს უნივერსიტეტი 1814 წელს. 1817 წლიდან მუშაობდა კენიგსბერგის უნივერსიტეტში. 1826 წლიდან პეტერბურგის მეცნიერებათა აკადემიის წევრ-კორესპონდენტი, 1828 წლიდან ორდინარული აკადემიკოსი, 1862 წლიდან საპატიო წევრი. 

აღმოაჩინა კვერცხუჯრედი, ძუძუმწოვრებსა და ადამიანში (1827), შეისწავლა წიწილის ემბრიოგენეზი (1829, 1837), თევზების, ამფიბიების, ქვეწარმავლებისა და ძუძუმწოვრების ემბრიონული განვითარება. აღმოაჩინა ბლასტულის სტადია. გამოიკვლია ჩანასახის ფურცლებისა და ნაყოფის გარსის განვითარება. დაადგინა, რომ ცხოველთა ადრეული ჩანასახები ჰგვანან ერთმანეთს (ჩანასახოვანი მსგავსება) და რომ შემდეგ თანდათანობით ჩნდება ტიპის, კლასის, რიგის, ოჯახის, გვარისა და სახეობის ნიშნები (ბერის კანონები). დაწვრილებით შეისწავლა ხერხემლიან ცხოველთა თითქმის ყველა ორგანოს განვითარება. მუშაობდა ანთროპოლოგიაში. შექმნა ქალას გაზომვის სისტემა. ბერი მონაწილეობდა ახალ მიწაზე (1837) და კასპიის ზღვაზე (1853-1856) ჩატარებულ ექსპედიციებში. 1857 წელს წამოაყენა დებულება მდინარეთა მიერ ნაპირების გამორეცხვის კანონზომიერების შესახებ. მისი სახელი ჰქვია კონცხს ახალ მიწაზე, კუნძულს ტაიმირის ყურეში და ბორცვებს კასპიისპირა დაბლობზე.

## იხილეთ აგრეთვე 
* ბერის კანონი

## რესურსები ინტერნეტში 
## ლიტერატურა 
* Вернадский В. И., Памяти акад. К. М. фон Бэра, Л., 1927;
* Райков Б. Е., Карл Бэр, его жизнь и труды, М.- Л., 1961.

კატეგორია:დაბადებული 28 თებერვალი
კატეგორია:დაბადებული 1792
კატეგორია:გარდაცვლილი  28 ნოემბერი
კატეგორია:გარდაცვლილი 1876
კატეგორია:რუსეთის იმპერიის მოგზაურები 
კატეგორია:რუსეთის იმპერიის ემბრიოლოგები
კატეგორია:წმინდა ანას I ხარისხის ორდენის კავალრები
კატეგორია:წმინდა ანას II ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
კატეგორია:XIX საუკუნის რუსი მეცნიერები
ტყესტეპის ზონები

**ტყესტეპის ზონები** — გეოგრაფიული ზონები, რომელთა ბუნებრივი ლანდშაფტისათვის  დამახასიათებელია ტყისა და სტეპის მონაცვლეობა. გავრცელებულია სუბტროპიკულ და ზომიერ სარტყლებში.
## იხილეთ აგრეთვე
*სუბტროპიკული სარტყლების ტყესტეპის ზონები
*ზომიერი სარტყლის ტყესტეპის ზონები
## ლიტერატურა
კატეგორია:ბუნებრივი ზონები და ბუნებრივი ტერიტორიული დაყოფა
აიხახ-ფრიდბერგი

**აიხახ-ფრიდბერგი** () — რაიონი გერმანიაში. რაიონის ცენტრი — ქალაქი აიხახი. რაიონი შედის ბავარიის ფედერალურ მხარეში. ექვემდებარება შვაბიის ადმინისტრაციულ ოლქს. იკავებს 783,09 კვ. კმ. ფართობს. მოსახლეობა შეადგენს 127 246 ადამიანს. მოსახლეობის სიმჭიდროვე — 162 ადამიანი/კვ.კმ-ზე.
რაიონის ოფიციალური კოდი — 09 7 71.

რაიონი იყოფა 24 თემად.

## რესურსები ინტერნეტში 
* ოფიციალური საიტი 

კატეგორია:ბავარიის რაიონები
Grand Theft Auto V

**Grand Theft Auto V** (შემოკლებით **GTA V**) — მესამე პერსონაჟის მსროლელის და ღია სამყაროს ჟანრის ვიდეო თამაში *Grand Theft Auto*-ს სერიებიდან, გამოცემული Rockstar Games-ის მიერ. თამაშის პირველი ტრეილერი 2011 წლის 2 ნოემბერს გამოვიდა, ხოლო თამაშის ანონსი შემდეგ დღეს, 3 ნოემბერს შედგა. თამაშის გამოსვლა იგეგმებოდა 2013 წლის გაზაფხულზე, მაგრამ რელიზი 2013 წლის 17 სექტემბრისთვის გადაიდო Xbox 360-სა და PS3-თვის.

Rockstar Games-მა განაცხადა, რომ Grand Theft Auto V — მათი ყველაზე დიდი და ამბიციური პროექტია. თამაშს მიღებული აქვს 2013 წლის საუკეთესო თამაშის ტიტული.

## გეიმპლეი 
Grand Theft Auto V არის მოქმედებითი-სათავგადასავლო ჟანრის ვიდეო თამაში. იგი ასევე თავის თავში მოიცავს პირველი პირისა და მესა პირის ხედვას. პირველად ვიდეო თამაშების ინდუსტრიაში მოგვიწევს 3 მთავარი გმირის როლის მორგება, რომელთა შეცვლაც შეიძლება თითქმის ნებისმიერ დროს. ზოგიერთ მისიებში ხელმისაწვდომია 2 პერსონაჟი, ზოგიერთებზე კი პერსონაჟები ავტომატურად იცვლება. თამაშში შესაძლებელია სხვადასხვა სპორტის სახეობებით დაკავება: იოგა, ტრიატლონი, ჩოგბურთი, გოლფი, ბეისჯამპინგი და სხვა.

## სიუჟეტი 
Grand Theft Auto V-ში სიუჟეტი ვითარდება გამოგონილ ქალაქ ლოს-სანტოსში (), რომელიც ლოს-ანჯელესის პროტოტიპია. პირველად ლოს-სანტოსი გამოჩნდა თამაშის წინა ვერსიაში — Grand Theft Auto: San Andreas-ში, გამოსული 2004 წელს.

## რესურსები ინტერნეტში 
* ოფიციალური საიტი 

## სქოლიო
კატეგორია:2013 წლის ვიდეო თამაშები
კატეგორია:მოქმედებითი-სათავგადასავლო თამაშები
კატეგორია:Grand Theft Auto
კატეგორია:ღია სამყაროს ვიდეო თამაშები
კატეგორია:Rockstar Advanced Game Engine-ის თამაშები
კატეგორია:Grand Theft Auto V
კატეგორია:ერთმოთამაშიანი და მრავალმოთამაშიანი ვიდეო თამაშები
კატეგორია:ორგანიზებული დანაშაულებრივი ვიდეო თამაშები
კატეგორია:PlayStation 3-ის თამაშები
კატეგორია:PlayStation 4-ის თამაშები
კატეგორია:ვიდეო თამაშები შენელებული კადრით
კატეგორია:სტელსი ვიდეო თამაშები
კატეგორია:Take Two Interactive-ის თამაშები
კატეგორია:სარბოლო ვიდეო თამაშები
კატეგორია:Rockstar Games
კატეგორია:ვიდეო თამაშები შემუშავებული გაერთიანებულ სამეფოში
კატეგორია:Windows-ის თამაშები
კატეგორია:Xbox 360-ის თამაშები
კატეგორია:Xbox One-ის თამაშები
მისს ჯინ ბროდის გაფურჩქვნის ხანა (ფილმი)

**მისს ჯინ ბროდის გაფურჩქვნის ხანა** () − 1969 წლის ბრიტანული მხატვრული ფილმი. დაფუძნებულია მურიელ სპარკის ამავე სახელწოდების რომანზე. მეგი სმითმა მიიღო ოსკარისა და BAFTA-ს ჯილდოები საუკეთესო მსახიობი ქალისთვის

## სიუჟეტი
ახალგაზრდა პედაგოგი ჯინ ბროდი ედინბურგის ერთ-ერთ კერძო სკოლაში ასწავლის 1930 წელს. სწავლებისას ის არ მიჰყვება კურიკულუმს და 12 წლის მოსწავლეებს შთააგონებს საკუთარ ზერომანტიკულ შეხედულებებს.

## რესურსები ინტერნეტში 
* 
* 
* 

კატეგორია:1969 წლის ფილმები
კატეგორია:ბრიტანული ფილმები
კატეგორია:ინგლისურენოვანი ფილმები
კატეგორია:რომანებზე დაფუძნებული ფილმები
ინფორმატორი (1935 წლის ფილმი)

**ინფორმატორი** () — ჯონ ფორდის 1935 წლის მხატვრული ფილმი. დაფუძნებულია ირლანდეიელი მწერლის, ლიამ ო'ფლერტის ამავე სახელწოდების რომანზე. ფილმი მოიწონეს როგორც კრიტიკოსებმა, ასევე მაყურებლებმა.

## სიუჟეტი
მოქმედება ვითარდება ერთი ღამის განმავლობაში დუბლინში, 1922 წელს. მთავარი გმირია ჯაიპო, რომელიც აჯანყებას დაასმენს.

## გადაღება
ჯონ ფორდი ხუთი წლის მანძილზე ცდილობდა გადაღების უფლების მოპოვებას. მან ფილმში ირლანდელი მსახიობები გადაიღო, ხოლო მთავარი როლის შემსრულებლად ამერიკელი ვიქტორ მაკლალენი მიიწვია.

## ჯილდოები
**ოსკარი**
#საუკეთესო რეჟისორი: ჯონ ფორდი 
#საუკეთესო მსახიობი კაცი: ვიქტორ მაკლალენი 
#საუკეთესო ადაპტირებული სცენარი: დადლი ნიკოლსი 
#საუკეთესო ორიგინალური მუსიკა: მაქს შტაინერი

გარდა მიღებული ჯილდოებისა, ფილმი ასევე ნომინირებული იყო საუკეთესო სურათისა და საუკეთესო მონტაჟის კატეგორიებში.

## რესურსები ინტერნეტში 
*

კატეგორია:1935 წლის ფილმები
კატეგორია:ამერიკული შავ-თეთრი ფილმები
კატეგორია:ინგლისურენოვანი ფილმები
კატეგორია:რომანებზე დაფუძნებული ფილმები
კატეგორია:ფილმები ირლანდიის რესპუბლიკური არმიის შესახებ
კატეგორია:ჯონ ფორდის ფილმები
კატეგორია:აშშ-ის ფილმების ეროვნული რეესტრის ფილმები
აარონ ეკჰარტი

**აარონ ედვარდ ეკჰარტი** ( დ. 12 მარტი, 1968) — ამერიკელი მსახიობი.

## ბიოგრაფია
დაიბადა კალიფორნიის შტატის ქალაქ კუპერტინოში, დედამისის — მარი მართა ეკჰარტისა (ქალიშვილობის გვარი ლოურენსი) და მამამისის — ჯეიმზ კონრად ეკჰარტის ოჯახში. ძმებს შორის ყველაზე უმცროსია. მამამისი გერმანული (გერმანელ-რუსი), ხოლო დედამისი ინგლისური, შოტლანდიური, გერმანული და ჩრდილოეთ ირლანდიური (შოტლანდიელ-ირლანდიელი) წარმომავლობისაა. ეკჰარტების ოჯახი ინგლისში საცხოვრებლად 1981 წელს გადავიდა. მისი დებიუტი ტელევიზიაში შედგა 1992 წელს. 1997 წელს ითამაშა ნილ ლაბუტის ფილმში „მამაკაცების გარემოცვაში“, რომლის შემდეგ პუპულარული გახდა. ეკჰარტი შემდეგ ნილ ლაბუტის კიდევ რამდენიმე ფილმში გამოჩნდა: „შენი მეგობრები და მეზობლები“ (1998), „მედდა ბეტი“ (2000) და „შეშლილობა“ (2002). 2000 წელს მონაწილეობა მიიღო სტივენ სოდერბერგის ფილმში „ერინ ბროკოვიჩი“. აღსანიშნავია აგრეთვე ფილმები: „აქ ეწევიან“, „ბნელი რაინდი“ და სხვა. აარონ ეკჰარტი უკანასკნელი დღეების წმინდანთა იესო ქრისტეს ეკლესიის წევრია.

## ფილმოგრაფია 
## რესურსები ინტერნეტში 
*

კატეგორია:დაბადებული 1968
კატეგორია:დაბადებული 12 მარტი
კატეგორია:ამერიკელი კინოპროდიუსერები
კატეგორია:ამერიკელი მამაკაცი კინომსახიობები
კატეგორია:ინგლისელი ამერიკელები
კატეგორია:გერმანელი ამერიკელები
კატეგორია:შოტლანდიელი ამერიკელები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
მამლუქების დინასტია

მინიატიურა|ხილჯის დინასტია
**მამლუქების დინასტია** (, ) იგივე **ღულამების დინასტია** — მამლუქების დინასტია, რომელიც მართავდა ჩრდილოეთ ინდოეთს 1206-1290 წლებში. მისი დამაარსებელია კუტბ ად-დინ აიბაკი (1206-1210 წწ.). მამლუქების დინასტია  დელის სასულთნოს პირველი მმართველი დინასტიაა. მისი უკანასკნელი წარმომადგენელია მუიზ-ად-დინ ქეიქუბადი (1287-1290 წწ.).

## რესურსები ინტერნეტში 
*Encyclopaedia Britannica (Online Edition)&nbsp;– Delhi sultanate

კატეგორია:ინდოეთის დინასტიები
კატეგორია:დინასტიები
ბაროს-ბლანკოსი

**ბაროს-ბლანკოსი** () — ქალაქი სამხრეთ ურუგვაიში, კანელონესის დეპარტამენტში. 1976 წელს, ეროვნული გმირის, ხოსე ხერვასიო არტიგასის პაპის პატივსაცემად ქალაქს ეწოდა ხუან-ანტონიო-არტიგასი, მაგრამ 2007 წელს კვლავ აღუდგა ძველი სახელი.

## მოსახლეობა
2011 წლის აღწერის მონაცემებით, ლას-პიედრასის მოსახლეობა 31 650 ადამიანს შეადგენს. 

## იხილეთ აგრეთვე
* ურუგვაის ქალაქების სია

## რესურსები ინტერნეტში 
*INE map of Barros Blancos (2011) 
*INE map of the (now unified) area during the 2004 census 

წყარო: *ურუგვაის სტატისტიკის ეროვნული ინსტიტუტი*

## სქოლიო
კატეგორია:ურუგვაის ქალაქები
ტყეტუნდრის ზონა

**ტყეტუნდრის ზონა**  — ბუნებრივი ზონა ჩრდილოეთ ნახევარსფეროს სუბარქტიკულ სარტყელში; გარდამავალია ზომიერი სარტყლის ტყის ზონასა (სამხრეთი) და ტუნდრის ზონას (ჩრდილოეთი) შორის. გადაჭიმულია როგორც 30—50-იდან 300-400 კმ სიგანის ზოლი ევრაზიისა და ჩრდილოეთ ამერიკის ჩრდილოეთ ნაწილში. ტყესა და ნათელ ტყეს უკავია ტერიტორიის 10—20% ზონის ჩრდილოეთ ნაწილში და 40—50% სამხრეთ ნაწილში. თბილი პერიოდი დაახლოებით 4 თვემდე გრძელდება. ხმელეთის ზედაპირი წლის განმავლობაში იღებს 335 კჯ/სმ²-მდე (60 კკალ/სმ²-მდე) სითბოს. ივლისა და აგვისტოს საშუალო ტემბერატურაა 10—14°C, იანვარი — 10-დან —40°C-მდე. ღამის წაყინვები და თოვა მოსალოდნელია მთელი წლის განმავლობაში. ნალექები 200—400 მმ წელიწადში, თოვლის საბურველის სისქე 1 მკ აღწევს. მრავალწლიური მზრალი ქანები გავრცელება და აორთქლების სიმცირე იწვევს დაჭაობებას. ნიადაგები (ლებიან-ეწერი და ტორფიან-ჭაობიანი) მწირი და მცირე სისქისაა.ლანდშაფტი ნათელი ტყის, ტუნდრის, ჭაობისა და მდელოს რთულ კომპლექსს წარმოადგენს. ცხოველებიდან ბინადრობს ჩრდილოეთის ირემი, მგელი, სამურავი, კურდღელი; ფრინველებიდან — თეთრი გნოლი, ბატი, იხვი და სხვა. ტერიტორიის 85-90%გამოყენებულია ირმის საძოვრად.
## ლიტერატურა
კატეგორია:ბუნებრივი ზონები და ბუნებრივი ტერიტორიული დაყოფა
სიუდად-დელ-პლატა

**სიუდად-დელ-პლატა** () — ახლად ჩამოყალიბებული ქალაქი ურუგვაიში, სან-ხოსეს დეპარტამენტში. 

## გეოგრაფია
მდებარეობს ქვეყნის დედაქალაქ მონტევიდეოდან 22 კილომეტრით დასავლეთით, მდინარე სანტა-ლუსიას ნაპირზე.

## ისტორია
ქალაქის სტატუსი მიიღო 2006 წლის 25 ოქტომბერს. 

## მოსახლეობა
2011 წლის აღწერის მონაცემებით, ლას-პიედრასის მოსახლეობა 31 145 ადამიანს შეადგენდა. 

წყარო: *ურუგვაის სტატისტიკის ეროვნული ინსტიტუტი*

## იხილეთ აგრეთვე
* ურუგვაის ქალაქების სია

## რესურსები ინტერნეტში 
* ოფიციალური საიტი
* Map of Ciudad del Plata  (3.3MB)
* Agency for the development of Ciudad de la Plata
* INE map of Delta del Tigre, Santa Mónica, Safici (Parque Postel) & Monte Grande 
* INE map of Playa Pascual 

## სქოლიო
კატეგორია:ურუგვაის ქალაქები
სან-ხოსე-დე-მაიო

**სან-ხოსე-დე-მაიო** () — ქალაქი სამხრეთ ურუგვაიში, სან-ხოსეს დეპარტამენტის დედაქალაქი. 

ქალაქი მდებარეობს დეპარტამენტის ცენტრში, მონტევიდეოდან 90 კილომეტრში. ჩრდილო-აღმოსავლეთით და აღმოსავლეთით ჩამოუდის მდინარე სან-ხოსე.

## ისტორია
სან-ხოსე-დე-მაიო დაარსდა 1783 წლის 1 ივლისს. „ვილიას“ (პატარა ქალაქი) სტატუსი მიიღო ჯერ კიდევ ურუგვაის დამოუკიდებლობამდე. 1856 წლის 12 ივლისს სტატუსი ამაღლდა და ეწოდა „სიუდადი“ (ქალაქი).

წყარო: *ურუგვაის სტატისტიკის ეროვნული ინსტიტუტი*

## იხილეთ აგრეთვე
* ურუგვაის ქალაქების სია

## რესურსები ინტერნეტში 
*INE map of San José de Mayo 

## სქოლიო
კატეგორია:ურუგვაის ქალაქები
აიხშტეტის რაიონი

**აიხშტეტის რაიონი** () — რაიონი გერმანიაში. რაიონის ცენტრი — ქალაქი აიხშტეტი. რაიონი შედის ბავარიის ფედერალურ მხარეში. ექვემდებარება ზემო ბავარიის ადმინისტრაციულ ოლქს. იკავებს 1.214,41 კვ. კმ. ფართობს. მოსახლეობა შეადგენს 123 295 ადამიანს. მოსახლეობის სიმჭიდროვე — 102 ადამიანი/კვ.კმ-ზე. რაიონის ოფიციალური კოდი — *09 1 76*.

## რესურსები ინტერნეტში 
* www.landkreis-eichstaett.de ოფიციალური საიტი 

კატეგორია:ბავარიის რაიონები
ამბერგ-ზულცბახის რაიონი

**ამბერგ-ზულცბახის რაიონი** () — რაიონი გერმანიაში. რაიონის ცენტრი — ქალაქი ამბერგი. რაიონი შედის ბავარიის ფედერალურ მხარეში. ექვემდებარება ზემო პფალცის ადმინისტრაციულ ოლქს. იკავებს 1.255 კვ. კმ. ფართობს. მოსახლეობა შეადგენს 107 794 ადამიანს. მოსახლეობის სიმჭიდროვე — 86 ადამიანი/კვ.კმ-ზე. რაიონის ოფიციალური კოდი — *09 3 71*.

## რესურსები ინტერნეტში 
* www.kreis-as.de ოფიციალური საიტი 

კატეგორია:ბავარიის რაიონები
ხილჯის დინასტია

მინიატიურა|ხილჯის დინასტია
**ხილჯის დინასტია** (; ჰინდი: सलतनत ख़िलजी) — თურქული წარმოშობის ისლამური დინასტია, რომელიც მართავდა ჩრდილოეთ ინდოეთს 1290-1320 წლებში. მისი დამაარსებელია ჯალალ-ად-დინ ფირუზ ხილჯი (1290-1296 წწ.). ხილჯის დინასტია მეორეა ღოლამების შემდეგ, რომელიც მართავდა  დელის სასულთნოს. დინასტიის უკანასკნელი წარმომადგენელია კუტბ ად-დინ მუბარაქი (1316-1320 წწ.).

## რესურსები ინტერნეტში 
*Encyclopædia Britannica - Khalji Dynasty
*History of India - The Khilji Dynasty 
*The Delhi-Sultanat 

კატეგორია:ინდოეთის დინასტიები
კატეგორია:დინასტიები